20.10.2009 Jurnalul Oficial al Uniunii Europene L 274/9 REGULAMENTUL (CE) NR. 976/2009 AL COMISIEI din 19 octombrie 2009 de aplicare a Directivei 2007/2/CE a Parlamentului European şi a Consiliului în ceea ce priveşte serviciile de reţea COMISIA COMUNITATILOR EUROPENE, având în vedere Tratatul de instituire a Comunității Europene, având în vedere Directiva 2007/2/CE a Parlamentului European şi a Consiliului din 14 martie 2007 de instituire a unei infras- tructuri pentru informații spațiale în Comunitatea Europeană (Inspire) (!), în special articolul 16, întrucât: (1) Directiva 2007/2/CE prevede norme generale pentru instituirea unei infrastructuri pentru informații spațiale în Comunitatea Europeană. Statelor membre li se solicită să instituie și să exploateze o rețea de servicii pentru seturile şi serviciile de date spaţiale pentru care au fost create metadate în conformitate cu respectiva directivă. (2) Pentru a asigura faptul că astfel de servicii sunt compa- rabile și utilizabile la nivel comunitar, este necesar să se prevadă, pentru respectivele servicii, specificații tehnice și criterii minime de performanță cu privire la temele enumerate în anexele 1, II şi III la Directiva 2007/2/CE. (3) Pentru a garanta că autorităților publice și terților li se oferă posibilitatea tehnică de a conecta seturile şi serviciile lor de date spațiale la serviciile de reţea, este necesar să se stabilească cerințele pe care trebuie să le îndeplinească aceste servicii. (4) Măsurile prevăzute de prezentul regulament sunt conforme cu avizul comitetului instituit  prin articolul 22 din Directiva 2007/2/CE, ADOPTĂ PREZENTUL REGULAMENT: Articolul 1 Obiect Prezentul regulament stabileşte cerințele privind instituirea și menținerea serviciilor de rețea prevăzute la articolul 11 alineatul (1) din Directiva 2007/2/CE (denumită în continuare „directiva serviciilor de reţea”), precum și obligațiile privind disponibilitatea acestor servicii care le revin autorităților publice ale statelor membre şi terților, în temeiul articolului 12 din respectiva directivă. () JO L 108, 25.4.2007, p. 1. Articolul 2 Definiții În sensul prezentului regulament, se aplică definițiile prevăzute în partea A din anexa la Regulamentul (CE) nr. 1205/2008 al Comisiei (?). De asemenca, se aplică următoarele definiții: 1. „capacitate operațională inițială” înseamnă capacitatea unui serviciu de rețea de a oferi funcţionalitate deplină fără să garanteze calitatea serviciului în conformitate cu normele stabilite în anexa I la prezentul regulament sau de a furniza accesul la serviciu tuturor utilizatorilor prin geoportalul Inspire; 2. „performanță” înseamnă nivelul minim începând cu care un obiectiv este considerat ca îndeplinit, reprezentând viteza cu care o cerere poate fi satisfăcută într-un serviciu de reţea Inspire; 3. „capacitate” înseamnă numărul limită de cereri simultane de servicii satisfăcute cu performanță garantată; 4. „disponibilitate” înseamnă probabilitatea ca serviciul de rețea să fie disponibil; 5. „timp de răspuns” înseamnă timpul necesar operațiunii serviciului pentru a trimite primul octet al rezultatului, măsurat la locul serviciului din statul membru; 6. „cerere de serviciu” înseamnă o singură cerere privind o singură operațiune a unui serviciu de rețea Inspire; 7. „eclement de metadate Inspire” înseamnă un element de metadate menționat în partea B din anexa la Regulamentul (CE) nr. 1205/2008; 8. „a publica” înseamnă operațiunea de a insera, șterge sau actualiza elemente de metadate Inspire ale resurselor în serviciul de căutare; 9. „limbaj natural” înseamnă un limbaj care este vorbit, scris sau un limbaj al semnelor utilizat de oameni în scopul unei comunicări generale; 10. „a colecta” înseamnă operațiunea de extragere a elementelor de metadate Inspire ale resurselor dintr-un serviciu de căutare sursă şi de autorizare a creării, ştergerii sau actua- lizării metadatelor acestor resurse în serviciul de căutare țintă; 11. „strat” înseamnă o unitate elementară de informație geografică care poate fi cerută ca hartă de un server în conformitate cu EN ISO 19128. () JO L 326, 4.12.2008, p. 12.